

**Kapau ‘oku ‘ikai ke ke fiemālie mo e ngaahi sēvesi mo e tokoni ‘okú ke ma’u atú, te ke malava ‘o:**

* Talanoa ki he tokotaha ‘oku ‘ikai ke ke fiemālie ki aí
* Kole ki ha tokotaha ‘i ho fāmilí pe kaungāme’a ke tokoni atu ke fakahoko ha’o lāunga
* Telefoni ki he fika **0800 55 50 50** pea ‘eke ke ke lea atu ki ha Tokotaha Ngāue ki hono Taukapo’i ‘o e Mo’ui Leleí mo e Faingata’a’ia Fakaesinó
* Telefoni ki he fika **0800 11 22 33** ke fakahoko ha’o lāunga ki he Komisiona Mo’ui Leleí mo e Faingata’a’ia Fakaesinó

**‘Oku ‘i ai ‘a ho’o:**

1. totonu ke faka’apa’apa’i koe ‘i hono tokangaekina koé
2. totonu ke tuha mo taau ‘a e tokangaekina ‘e fakahoko atu kiate koé
3. totonu ki ho tu’unga faka’apa’apa’ia’í mo e tau’atāiná
4. totonu ke ke ma’u atu ha tu’unga tauhi mo e tokoni ‘oku fe’unga mo ho’o ngaahi fiema’ú
5. totonu ke fakamatala’i atu ‘a e ngaahi me’á ‘i ha founga ‘e mahino ai kiate koé
6. totonu ke fakahoko atu ‘a e me’a kotoa pē ‘oku fiema’u ke ke ‘ilo ki aí fekau’aki mo e tokanga mo e tokoni ‘oku fai atu kiate koé
7. totonu ke ke faitu’utu’uni ki ha ngaahi fili fekau’aki mo e tauhi mo e tokoni ‘oku fai atu kiate koé
8. totonu ke ma’u atu ‘a e tokoní
9. totonu ke ke fakakaukau’i pe te ke fie kau atu ki he ako ngāue, faiako’i pe fakatotoló
10. totonu ke fakahoko ha’o lāunga

**‘Oku ‘i ai ‘a ho’o totonu ‘i he taimi ‘okú ke ngāue ’aki ai ‘a e sēvesi ki he mo’ui leleí pe ko e faingata’a’ia fakaesinó ‘i Nu’u Sila ní.**